REFERAT FRA MØTE I HOVEDSTYRET I GRESVIK IF TORSDAG 20. OKTOBER 2011

Tilstede: Kjetil Føreid, Eilev Pettersen, Jan Simensen, Ingrid Sandrud, Freddy Magnussen, Svein Thoresen, Morten Helminsen (daglig leder) og Morten Johannessen og Atle Dieseth (begge sent ankommet)

SAKSOPPFØLGING

Se egen oppfølgingsboks etter referatet. Men det kan nevnes særskilt at O-løpet Blodslitet ble gjennomført fra Trondalen med svært godt resultat og at arrangøren har skrytt veldig av samarbeidet med vår daglige leder.

SKRIV INN OG UT

Samarbeidspartner Frisk forsikring ønsker å skynde på arbeidet med å få navnelister på folk i foreningen som kan tenkes å bli forespurt om tilbud på forsikringer. Hovedstyret ber Frisk om å ta direkte kontakt med laglederne i denne saken.

ØKONOMI

Driftsregnskapet viser pr. 31/9 et underskudd på 159.000 kroner. Det er nå avskrevet 134.000 kroner i kundefordringer, mens 76.000 kroner gjenstår på denne siden. Vår egenkapital i banken er i øyeblikket 810.000 kroner.

Alle lagene i GIF må levere sine budsjettforslag for 2012 innen fredag 25. november.

Enighet om å innføre nye og bedre purrerutiner.

Vår samarbeidspartner DnBNor vil komme på besøk på julemøtet i hovedstyret for å informere om hvordan klubben kan utnytte banken enda bedre.

90 ÅRS-JUBILEET I 2012

Styremedlem Jan ønsker å markere vårt 90 års-jubileum i 2012 og flere forslag ble drøftet: Oppdatert jubileumsberetning, mottagelse, aktiviteter for hele ”GIF-familien” og deltagelse i 17. mai-toget i Fredrikstad. Vi drøfter saken videre, men uansett enighet om å oppdatere vår jubileumsberetning.

INFORMASJON FRA GRUPPENE

# Håndball har hatt en periode med gode resultater og god innsats. Avdelingen har avholdt et kurs i bruk av hjertestarter, dessverre med lite fremmøte. Julebord i avdelingen er planlagt.

# Fotball har hele trenerkabalen for 2012 i boks og har også sendt ut forslag til treningstider for den kommende perioden. Avdelingen skal også ha julebord med besøk av FFKs assistenttrener Trond Amundsen.

# Barneidrettsgruppa har hatt stor suksess og godt oppmøte for 06-årgangene og har ellers grei aktivitet i resten av gruppa. BIG skal også ha en høstfest i november.

POLITIATTESTER

Etter et lagledermøte er det klart at politiet anbefaler at det innhentes politiattester fra trenere og lagledere en gang i året, mest praktisk er ved sesongstart. Vi legger ut nødvendig informasjon om dette tiltaket på foreningens nettsider.

EVENTUELT

Eilev Pettersen blir leder for valgkomiteen og får med seg Svein Thoresen fra hovedstyret. Samtidig må håndball, fotball og BIG melde inn en person hver til valgkomiteen.

Neste møte i hovedstyret er torsdag 17. november i Trondalen klokken 18.00

Oksviken, 24. oktober 2012

Svein Thoresen, sekretær

|  |  |  |  |  |
| --- | --- | --- | --- | --- |
| **Nr** | **Sak** | **Hvem** | **Tidsfrist** | **Saken avsluttet** |
| 09/03 | Boligutbyggingen i Trondalen. Vi godtar planene mot en avtale om kompenserende tiltak. Skriv er sendt utbygger. Nå avventer vi endelig politisk behandling og godkjenning av planene. | Svein, Morten H og Kjetil | Fortløpende |  |
|  |  |  |  |  |
|  |  |  |  |  |
| 11/05 | Det må utarbeides branntekniske tegninger for klubbhuset. Freddy er i gang | Morten H og Freddy | Innen jul |  |
| 11/06 | Det må ryddes opp i en gammel reskontro liste, og i en ansattliste ifm økonomi | Ingrid. | Fortløpende |  |
| 11/07 | Medlemskontigenter må følges opp nøye. Ingen får lov til å delta i aktivitet for GIF, før kontingent er betalt | Morten H | Fortløpende |  |
| 11/08  **11/09** | GIF-Guide del 4 må revideres  90 års-beretning må skrives | Atle  Svein | Ferdig på nett i løpet av høsten  1. halvdel 2012 |  |